
XCI Revizionismul în Balcani 
Asasinarea Regelui Alexandru I 


Serbia a semnat tratatul de pace cu Ungaria la 
Trianon în 1918. Se anexa tot nordul Dunării care 
includea Voivodina, Bacica, Banatul parţial, în care 
trăiau sârbi dar şi unguri, români, în care sârbii nu 
erau majoritari, după cum se vede în imaginea din 
„Poezii Populare de la Românii din Timoc” culese de 
C.S. Timoc, Serbia era doar o ţărişoară de aprox. 9 
județe. 


La anul 1912, după 
Vladimir Jacşici, 
Banatul avea: 


592 052 români 
275 015 sârbi 
387 544 nemti 


243 152 unguri 





76 158 alții 





Din spaţiul acesta aproximativ 315 000 nemți, din Banatul 
sârbesc s-au retras odată cu armata germană, deşi ca ocupanțţi ai 
Serbiei n-au comis atrocități împotriva poporului sârb, cât a făcut 
naționalismul sârbesc între ei. De aceea Banatul a fost evacuat 
complet de ginta germană ca să scape de exterminarea sârbească. 

Ungaria, cu toată criza economică a protestat, s-au organizat 
lupte armate interne, în timp ce Serbia pregătise 7 divizii pentru 
intervenție. 

Se constituise Mica Antantă, din care prin 1926 S.H.S. (Srba, 
Hrvata i Slovenata), întorcea încet spatele spre Vest şi ţintea spre 
răsărit, ceea ce atrase o mare îngrijorare în concernul de competenţe 
al puterilor occidentale. 

Problema complicată o constituia frontiera controlată de unguri, 
ei rămânând în 1931 cu 9 572 hectare de pământ, proprietatea 
ungurilor, refugiați în Ungaria. 

Atunci se afla că ungurii au un poligon organizat pentru 
emigranţi la Janka Pusta, folosit de revizionişti. Începând cu anul 
1934, apar conflicte dese de frontieră între Ungaria şi S.H.S. (Srba, 
Hrvata i Slovenata). Totuşi Italia, văzându-se dezavantajată în 
împărţirea terioriilor, a avut o şansă prin scriitorul D'Anunucio care 
s-a îmbarcat pe un vapor, înarmat şi a ocupat prin forță oraşul 
Fiume sau Rijeka, în care nu era picior de sârb, fără a i se opune 
rezistenţă; aşa că oraşul a rămas să aparțină mai departe Italiei. 

Încep a se organiza centre de instrucţie pentru emigranții unguri 
la Ranija şi în Italia la Firenzze, pentru că şi Italia revendica litoralul 
Adriaticei cu Peninsula Istria. Însă frontiera prost trasată îi obliga pe 
vreo 75 000 de ţărani agricultori unguri să o treacă zilnic să-şi 
muncească holdele. Pretenţiile revizioniste se accentuau, iar vizată 
era S.H.S. (Srba, Hrvata i Slovenata), Cehoslovacia şi România. În 
1931 la 6 km de frontiera iugoslavă, se organizează poligonul 
teroriştilor de la Janka Pusta în sudul Ungariei; vreo 30-40 de 
terorişti erau tolerați şi ajutați de armata şi statul maghiar să lupte 
pentru revendicarea teritoriior pierdute în război. 

Printre lucrătorii de pământ în 1932 se identifică 464 terorişti, 
îar în 1933 vreo 402. Ei se ocupau cu vânzarea de arme, explozivi şi 
cărți de propagandă. La insistențele S.H.S. (Srba, Hrvata i 
Slovenata), Ungaria se obligă să mişte poligonul antirevizionist de la 
Janka Pusta. 


Călătoria Regelui Alexandru I la Marsilia 


Liga Naţiunilor n-a putut rezolva conflictul de frontieră sârbo- 
unguresc, de aceea închise dosarul. Problema rămânea să se rezolve 
pe căi bilaterale, dar nu s-a putut rezolva, neexistând din partea nici 
unui subiect de drept vocaţia pentru echilibri şi stabilitate. 

La ordinea zilei se deschide pentru S.H.S. (Srba, Hrvata i 
Slovenata) un conflict din partea Bulgariei, care pretindea Macedonia 
şi provincia de la Vest de Pirot-Niş ca şi cea de pe dreapta Timocului, 
unde locuiau românii (9 sate româneşti). 

Toate țările vecine cu S.H.S. (Srba, Hrvata i Slovenata) ridicau 
pretenţii teritoriale, cu excepția României. Serbia era atactă „extra 
muros” şi din interior se încerca destrămarea pe motivul că este o 
țară cu frontiere false, nejustificate etnic, istoric, etc.. 

Peste toate nenorocirile, interveniseră însă şi evenimente interne 
neaşteptate şi anume, la 20 iunie 1928, când în incinta 
Parlamentului din Belgrad, un patriot sârb,  Punişa Racici îl 
împuşcă pe liderul partidului agrar croat, Stjepan Radici şi pe încă 
doi colaboratori apropiaţi, Pavle Radici şi pe Giura Basariceka. 
Incidentul cutremură Balcanii şi Europa civilizază. Croaţii căutau să 
se dezlipească de Iugoslavia fals alcătuită prin manevre dolosive şi 
viclenie politică. 

Cu pistolul şi cu forța se mai puteau stăpâni popoare, de aceea 
croații organizaseră o răscoală la Velebit, răscoala fiind înăbuşită în 
sânge, iar răsculații fură trataţi ca veredici colaboratori ai teroriştilor 
din Ungaria. Cei mai mulți dintre răsculați se refugiară în Italia, 
Ungaria şi Austria. 

De la 22 martie 1929 până în 15 martie 1934 au fost rase de pe 
fața pământului 3 imperii: Germania şi Austria şi Rusia. Au fost 
reparate unele vechi nedreptăți şi s-au alipit noi teritorii unor state 
ca Cehoslovacia, Polonia, Estonia, Lituania, Letonia, Finlanda, Serbia 
cu Croaţia şi Slovenia. În aceste împrejurări şi intimidări ale Serbiei 
din mai multe direcții, politicienii sârbi, foarte vicleni în diplomație şi 
în politică încearcă să-şi facă prieteni ca să acopere gândurile negre 
create de tratatul de Pace de la Versailles. 

După prăbuşirea puterilor centrale pe frontul de la Salonic şi în 
Carpaţi în România, la Zagreb liderii politici cu înființat „Adunarea 
Populară a Slovenilor, Croaților şi Sârbilor”, iar la 24 noiembrie 1918 
s-a anunțat unirea dintre Serbia şi Muntenegru, fiind alungat regele 


SE SA 


Nikola care luptase în război. Parlamentul din Podgorița a votat 
alungarea regelui şi a familiei sale din Muntenegru şi a votat unirea 
Muntenegrului la Serbia. În fruntea tineretului care l-a alungat pe 
rege s-a aflat o personalitate, Marko Dancovici. 

La 1 decembrie 1918, principele moştenitor Alexandru I, în 
numele tatălui său, Petru I a declarat unirea la Serbia a tuturor 
teritoriilor sârbeşti care sunt: Macedonia, Kosovo, Istria, Voivodina, 
Banatul întreg, teritoriile din dreapta Timocului până la munții 
Murgaş şi Magiore spre Stara Planina la Bulgari. 

Îndată s-a proclamat cu entuziasm guvernul unit între Serbia, 
Croaţia şi Slovenia, sub preşedențţia liderului radical Stojan Protici 
la Vidov Dan la 28 iulie 1921 şi s-a desfiinţat la 6 ianuarie 1929 la 
cererea regelui Alexandru odată cu constituția. S-a dat citire unei 
noi constituții prin care se stabilea pentru totdeauna că poporul 
sârb, croat şi sloven sunt un singur popor, stabilind un regim politic 
ultracentralizat şi despotic. Cât despre numeroasele minorități nu s- 
a spus un cuvânt. 

Unii politicieni patrioţi sârbi sperau se va grăbi adevărata unire a 
slavilor de miazăzi. 

Această constituţie a fost numai pe placul politicienilor sârbi; 
croații au respins-o şi au proclamat o federație. 

Regele Petru I, bolnav tot timpul nu avea nici un cuvânt şi 
ruinat de la viața amară dusă în pribegie şi-n război, se sinse la 16 
august 1921. L-a urmat cu nerăbdare fiul său, Alexandru I, care 
încă de la 11 iunie 1914 ca regent, executa în fapt funcția regală. 

Plin de energie, ambițios, încrezut, lacom de putere şi viteaz, era 
convins că este omul ales pentru a conduce pe vitejii sârbi la noi 
victorii, prosperitate şi pace. Regele, văzând că i se pun piedici în 
guvernare, că autoritarismul şi despotismul nu-i convinge pe 
politicieni să colaboreze cu Palatul, la 6 iunie 1929 desființează 
constituția de la Vilodov Dan, dizolvă parlamentul, iar puterea 
executivă o ia în mâinile sale şi proclamă un regim autoritar 
monarhic. Printr-un decret regal la 3 octombie 1929, schimbă 
denumirea statului Serbia, Croaţia, Slovenia în lugoslavia şi împarte 
o în 10 regiuni. 

Se strădui să asigure un climat de stabilitate şi pace 
bolnăvicioasă. Dar izbuti să înființeze în 1921 „Mica Antantă”, iar în 
1933, „Înţelegrea Balcanică”. Trebuie observat cu atenţie că orice 
acțiune politică pornită în interior şi exterior se făcea „manum 

militari”, că se bucura de sprijinul alianțelor occidentale, care erau 
complet neinformate despre situația din Iugoslavia şi celelalte țări 
balcanice. Făceau acest lucru cum fac şi astăzi concesii ca să atragă 
Serbia în civilizația europeană şi să descurajezede idealurile care îi 
lega etnogenetic de Rusia. 

Este greu să conduci un popor şi o ţară cu orientare politică spre 
occident, când mama Rusia a considerat Serbia şi Iugoslavia, ca pe o 
gubernie a sa, sprijinind-o în toate expansiunile sale teritoriale în 
hegemonia balcanică. 

Regele Alexandru I făcea parte din dinastia Karagheorghe, care 
avea mamă din ginta Catana din Muntenegru. A fost cel de-al doilea 
fiu al regelui Petru I, născut la Cetine la 4 decembrie 1888. A 
frecventat şcolile ruseşti şi s-a instruit în corpul de armată Pazov. 

După ce fratele lui mai mare, Gheorghe (se observă în toată 
istoria sârbilor de până a începe înflorirea naționalismului în 1921 că 
onomastica de «Karagheorghe» este scrisă în toate documentele cu 
denumire românească de Gheorghe şi nu George) renunță la 
obţinerea tronului regal ca prim urmaş, la 15 martie 1909, imediat, 
energic ca orice munteneagrean, Alexandru I reorganizează armata 
şi se declară comandant al armatei l-a, pe care a condus-o în 
războiul balcanic şi s-a remarcat în bătăliile cu turcii de la Bitola şi 
Cumanovo din Macedonia. 

În 1913 îi bate pe bulgari pe Bregalnița apoi devine comandantul 
suprem al armatei sârbeşti din 1914-1918 pe frontul din Macedonia. 
Deşi la început îi bate pe austrieci, în 1915 sunt atacați de armatele 
germane, austriece, ungare şi bulgare şi Serbia cade sub ocupație 
austro-ungaro-bulgară până în 1918. Un rest din armata sârbească 
cu regele Petru I bolnav pe targă, urcă munți şi trec ape, refugiindu- 
se de forțele de ocupaţie, trecând peste nordul Albaniei şi aşezându- 
se în insula grecească Corfu, unde au stat din 1915-1917. 

După ce regele Petru I moare la 26 iulie 1921, Alexandru I 
devine regele sârbilor, croaților şi slovenilor. 

La o vârstă destul de fragedă, regele Alexandru I se va căsători 
cu principesa Mărioara, fiica regelui Ferdinand I şi al reginei Maria 
a României. Prințesa Mărioara, alintată cu denumirea de „Mignon” 
s-a născut în Germania la Gotha la 27 decembrie 1899, în palatul 
ducesei Maria Alexandrova. Adusă la Bucureşti, este botezată în 
religia ortodoxă. 


Regele  Ferdiand I a avut cinci copii, pe Carol I, Elisabeta, 

Mărioara, Nicolae şi Ileana. A izbutit să se căsătorească numai 
principesa Mărioara, folosindu-se de ci'onferința de Pace de la Paris, 
unde regina Maria venea mai des şi-l ochise pe regele Alexadru I 
să-i fie ginere, deci printr-o întâmplare se alege această nefericită 
căsătorie. Ileana, cea mai mică, impresionată de tragedia vieţii 
surorii sale la Belgrad, s-a călugărit şi s-a dus în America unde a 
devenit Maica Alexandra, ridicând şi o mănăstire. 
j Însă lumina adevărată a casei regale 
de la Bucureşti, venea de la cel de-a 
treilea copil, Mignon sau Mărioara. 
Această prințesă de o dedicație fascinantă 
se căsătoreşte în Balcani cu un rege 
glorios, violent, Alexandru I, care 
izbutise realizarea celei mai mari țări din 
Balcani, după Turcia. Acesta le-a fost 
visul sârbilor, să fie cei mai mari şi cei 
mai tari în balcani, ca şi azi. 

Mama ei, regina Maria a României 
nuntrea pentru Mărioara o iubire 
aparte, ceva de o inspiraţie divină. lată 
cum o califica în cartea „Povestea Vieţii 
Mele”: 

„Era veselă, zâmbitoare şi uimitor de 
drăgăstoasă, din cea mai fragedă 
copilărie. A fost mai mult decât o 





ASA Pimps Mariară 


mângâiere pentru mine”. 


Regele Alexandru I era educat şi instruit la o şcoală militară 
rusească şi în Balcani, nu era la curent cu manierele societății civile 
occidentale; de aceea mărturiile vremii l-au prezentat ca pe un 
personaj dur, lipsit de delicateţe, incoruptibil, inflexibil, care nu ştia 
ce înseamnă a face concesii pentru cetățenii săi. Se considera unicul 
proprietar peste popr şi ţară, se purta ca un stăpân ambițios, 
arogant, autocrat, care cu ideile lui expansionist-hegemoniste trăia 
înafara timpului. Ocupase Banatul cu județele Caraş-Severin, Timiş 
în întregime, Timişoara devenind capitala Voivodinei cu sute şi mii de 
sate în care nu era picior de sârb, să nu ne mai referim la românii 
din Timoc (4 judeţe) care deveneau teritorii sârbeşti. 

Bătrânii care mai trăiesc şi au cunoscut ocupaţia sârbească 
spun că au avut ferestrele acoperite cu scânduri în loc de obloane 
pentru a nu-i vedea sârbii ca popor ocupant, şi asta a durat aproape 
1 an, încât nu s-au văzut sârbii cu românii bănăţeni deşi trăiau în 
acelaşi oraş; de aceea sârbii sunt obsedați de o ură inexplicabilă, 
pentru că li s-a luat Banatul românesc. Ei cred că în acest teritoriu 
sunt sute de mii de sârbi şi ar merita să fie anexați Serbiei. Pe ei nu-i 
interesează documentarea şi istoria adevărată, ci îi interesează 
istoria făcută prin forță şi îndrăzneală, prin sentimente eroice de 
moment şi nu bazată pe dreptul istoric, etnic, lingvistic, etc., necesar 
în aceste cazuri. 

Comandantul armatei sârbeşti purta un nume curat românesc, 
N. Tolovici, dar se declara sârb curat. După retragere, sârbii au 
privit chiar şi azi privesc, plini de ură şi dezgust față de români, 
dealtfel „prin regulamentele militare, recruţii sârbi învaţă că, 


duşmanii sârbilor sunt: românii, ungurii, nemţii, etc. adică ocupăm 
noi, locul cel dintâi”. 


Alexandru I se baza pe proiectele sale, pe ignoranța şi 
dezinformarea francezilor şi pe sprijinul nelimitat al ruşilor. Desupra 
tuturor intereselor va fi interesul sentimentului național, al relansării 
sârbilor în toate provinciile şi funcțiile cheie. Pentru ţara lui nu era 
un rege paradoxal şi nimeni din anturajul lui militar sau politic, nu 
îndrăznea să-i dea un conciliu, ca să ştie că prin totalitarismul 
exagerat duce ţara la autodistrugere, deoarece toți erau obsedați de 
ideile expansionismului şi pentru o hegemonie în Balcani. 

Nimeni dintre politicieni nu se pricepea la democatizarea țării, să 
gestioneze năravurile unei țări din Balcani şi nici n-aveau o vocație 
pentru lucruri aşa importante. Balcanicilor nu le plac lucrurile 
exacte, clare, le displace o administraţie făcută de străini înafară de 
ruşi; sunt convinşi că cunt născuţi şi făcuți să comande peste tot, 
fiind cei mai energici, invidioşi, agresivi şi inflexibili. De aceea în 
Serbia, mai puţin în Bulgaria nu se prea găsesc evrei şi nu se văd în 
oraşele mari sinagogi, biserici catolice şi nici chiar ortodoxe la 
românii din Timoc care sunt în teritoriu 1/6 din populaţia Serbiei. 

Toate teritoriile anexate de sârbi n-au fost făcute prin războaie 
sau forță militară ci au depins de bunăvoința câte unui imperiu, pe 
care ei l-au dădăcit prin metodele lor şi astfel ruşii le-au făcut 
donație Timocul, francezii le-au donat o parte din Banat şi Voivodina 
şi dacă mergem mai departe observăm că nu ei hotărăsc extinderea 





teritoriului sârbesc, ci popoarele mari din Europa, pe care le păcălesc 
şi le amăgesc cu te miri ce fel de teorii, ca şi când Balcanii n-ar putea 
avea echilibru politic fără prezenţa sârbilor. 

Omenirea n-a observat încă, de fapt cât de importanţi sunt 
sârbii, chiar dacă n-au nici 10 milioane locuitori cu minorități cu tot, 
minoritățile fiind la %2 din populaţie; şi cu toate acestea, ei au 
provocat I Război Mondial, un război împotriva Pactului Nord- 
Atlantic, dar şi imperiului turcesc la 1876, şi erau să fie desființați ca 
stat, dacă nu intervenea Marea Britanie. Numai ei au avut tăria să 
lupte cu un imperiu şi pentru ei Europa să înființeze un tribunal 
penal internaţional care să le judece crimele de genocid şi etnocid. 

Dacă dau greş acțiunile lor politice şi militare, vinovaţi sunt alții, 
străinii sau vecinii, deşi la ei tote relele au venit de la un timp, nu 
din afară ci „intra muros”. Naționalismul a distrus Iugoslavia şi 
Serbia de câteva ori. Iugoslavia este singura țară din Balcani, care n- 
are credibilitate în străini şi mai ales cnejii lor, regii lor; ei i-au ales, 
ei i-au împuşcat, ei i-au aruncat pe fereastră. 

Şi fiica lui Slobodan Miloşevici, la arestarea acestuia, a tras în 
automobilul în care se afla tatăl său, să moară de mâna unui sârb, 
nu a unui străin. 

Un strămoş al regelui Karagheorghe, un aromân din 
Muntenegrul sârbizat, ajuns căpetenia răsculaților de la 1804 a avut 
un caz similar de comportament şi anume, după o luptă, 
revoluționarii sârbi s-au retras şi au căutat să fugă să nu-i prindă 
turcii. Însă din grup făcea parte şi fratele lui Karagheorghe, rănit 
grav la picior şi nu mai putea merge. Când i s-a raportat că fratele 
său nu poate merge, el a răspuns scurt: „impuşcaţi-l voi decât să-l 
împuşte_turcii...”, atunci fratelui său i-au revenit puterile şi nu l-a 
mai durut piciorul; de aici se vede egoismul național de a respinge 
orice gest venit „extra muros”. 

Revenind la regina Mărioara, pleacă la Belgrad cu avionul de la 
Bucureşti în dimineața zilei de 9 iunie 1922 când avea 23 ani. Eram 
copil cu vacile când a trecut cu avionul peste satul meu, pe râul 
Timoc. 

Românii au acceptat această căsătorie ţinând seama de tradițiile 
bune care ne legau de Serbia. Căsătoria se întâmpla într-o vreme în 
care Serbia, Croaţia şi Slovenia (născută la 1918 - S.H.S. Srba, 
Hrvata i Slovenata) nu aveau nici un vecin prieten. Bulgaria rămânea 
duşmanul milenar, Albania şi Kosovo deasemeni. Grecia îi stăpânea 

pe slavii din nordul Salonicului, pe care sârbii vroiau să-i unească la 
țara mumă, nici vorbă de prietenie cu Italia, Austria sau Ungria, 
numai România mai rămânea în ecuație, singurii care mai puteau fi 
manipulaţi şi umiliți întru realizarea hegemoniei lor în Balcani, 
socotind poporul român un popor de mămăligari care n-are 
politicieni, sunt superficiali şi nu-i interesează țara şi neamul. 

Cu Marea Adricatică erau în oarecare măsură prieteni, pentru că 
toți vecinii pretindeau că au teritorii în S.H.S. (Srba, Hrvata i 
Slovenata); însă Serbia avea minorități în unele ţări vecine, prin 
urmare echilibrul politic şi strategic era fragil. 

Cu toate aceaste, sârbii, ca popor asuprit şi înrobit de turci şi 
având dese războaie cu vecinii şi-au găsit refugiu şi adăpost, nu la 
slavi, nu la ruşi ci la români, în Vlaşka sau Tara Românească. 
Vlaşka îi ziceau sârbii şi vecinii, însă noi ne numeam încă de pe 
atunci rumâni, pentru că vorbeam româneşte, nu vlăheşte, cuvânt 
încă neîncetăţenit în vreo limbă slavă sau română. 

N. Iorga fiind deputat în Parlametul României, ca mare istoric, 
rostea discursuri prin țară şi la Craiova (22 noiembrie 1915) în 
folosul refugiaților sârbi. Pe atunci Iorga era încă tânăr şi nu era la 
curent cu istoria românilor din dreapta Dunării, Dacia Aureliană — 
Timoc şi de aceea a avut unele greşeli. Devine profesorul principesei 
Mărioara. 

Despre sârbi a avut păreri bune, dar despre bulgari n-avem 
probe că i-a nedreptăţit cu ceva; spunea despre bulgari: „nicio 


naţiune balcanică nu s-a eliberat mai ieftin ca bulgarii”. 
Pe sârbi îi admira ca popor «eroic», „Serbia era o ţară creată 


printr-o revoltă de ţărani”. 

Când a început revoluţia de la 1804, din 25 000 sârbi şi vlahi 
sau români implicați în revoluție, numai un românştia să scrie şi să 
citească, era prințul vlah Mişu Carapancea cu soția sa, stăpânul 
provinciei autonome româneşti Margina cu sediu la Nigotin şi 2 
sârbi. 

Sârbii n-au avut în fruntea revoluției generali, armată echipată şi 
intelectuali care să le trezească conştiinţa că sunt slavi şi ca popor 
trebuie să fie liberi în ţara strămoşilor lor. N. Iorga zicea că Serbia a 
fost trezită de «un porcar», căci Karagheorghe fusese slugă la Fazli- 
başa şi negustor de porci, care nu ştia carte, despre care poezia 
populară sârbească spune, referindu-se la o crimă săvârşită de 
Karagheorghe: 


„Ovo je delo ono vlase / Kod Fazli Base” (Aceasta este Opera 


acelui Vlah Slugă la Fazli-Başa). Prin aceasta credem că este 
suficient argumentul din poezia populară deşi onomastica de 


Gheorghe şi Cara o au numai aromânii şi românii. 

Alexandru I avea sânge din ginta Karagheorghe adică 
Gheorghe cel Negru din Muntenegru de origine aromâni vlahi; el 
purta virtuțile eroice ale înaintaşilor săi, însă îi lipsea cu desăvârşire 
experiența politică şi vocaţia pentru a conduce un popor balcanic 
spre democraţie, şi chiar în revoluţie. De aceea este explicabil, ca 
urmaş, de ce a fost un rege dur şi ambițios. N-a fost învăţat să facă 
concesii, ci doar să primească teritorii pe care nu le-a visat şi prin 
care nici n-a trecut armata sârbească. Conferința de Pace de la Paris 
i-a dăruit o țară nevisată vreodată. Deci mutarea frontierei de la 
Dunăre spre Ungaria şi România s-a făcut cu sute de km. 

Regele Alexandru în noiembrie 1918, după ce s-a rupt frontul la 
Macedonia la Ofce Pole (Câmpia Oii - unde a luptat şi tatăl meu 
Petru în Regimentul V Infanterie-roata a Il-a de la Vidin, Bulgaria) a 
ordonat armatei sârbeşti care era aliată cu cea franceză, să urce în 
căruțe să treacă Dunărea şi să ocupe întregul Banat cu Timişoara de 
la Baziaş până la Orşova, şi de la Orşova până la Cransebeş, Lipova, 
Arad, etc.. Sârbii au rămas ca armată de ocupaţie în Banat până la 
23 august 1919, şi dacă n-ar fi fost armata franceză care să-i scoată 
prin amenințare din Banat şi să-i trimită dincolo de Dunăre, azi 
Banatul ar fi în întregime sârbesc, inclusiv Timişoara, capitala 
Banatului. Asta pentru că, cărturarii lor susțin că sunt majoritari în 
Banat, mai mult decât românii şi au un drept etnic, dacă nu istoric 
şi politic să stăpânească această provincie. 

În ceea ce priveşte pe românii din Timoc, care la conferința de 
Pace de la Paris 1918 au cerut anexarea la România, fiind majoritari 
între Morava-Timoc şi având un drept etnic, istoric şi politic 
incontestabil asupra acestei provincii, mai ales că înainte de a veni 
sârbii peste români, teritoriul întreg s-a bucurat aproape 300 de ani 
de autonomie teritorială, în care turcii n-aveau voie să intre şi se 
numea Margina, iar azi sârbii o numesc Kraina. 

Faptul că teza românească n-a fost luată în consideraţie de către 
Conferința de Pace, pentru anexare a avut un singur argument de 
din partea Serbiei şi anume pentru că România renunță la această 
provincie deoarece regina Maria aşa aranjase sforile politice la Paris, 
ca şi când provincia ar fi o donaţie a Casei Regale de la Bucureşti 

pentru fiica ei Mărioara măritată cu regele Alexandru I. Teza 
aceasta nu ni se pare plauzibilă, dar românii timoceni mai în vârstă 
şi care ştiu ceva carte românească şi i-a preocupat ideea ocupaţiei 
sârbeşti, socotind-o nejustificată, susțin că au dovezi şi azi că 
aceasta este cauza pentru care s-a pierdut provincia Timocul, iar 
dreptul sârbesc s-a prescris prin dispariția Familiei Regale, întrucât 
donația nu se făcuse Serbiei ci reginei Mărioara. Acesta este nexul 
cauzal. 

Alexandru I şi principesa Mărioara au avut 3 copii, pe Petru, 
Mirosalv şi Andrei. Petru a ajuns rege încă din 1934, după 
asasinarea mişelească a tatălui său la Marsilia de către un comitagiu 
bulgar, care l-a împuşcat apropiindu-se de rege Louis Barthou cu un 
buchet de flori în care era ascuns pistolul. Însă Iugoslavia îl va avea 
regent pe fratele mai mare al defunctului Alexandru, Pavle 
Karagheorghevici. De la 27 martie 1944 Petru al II-lea devine rege 
al Iugoslaviei, fără regenţi, doar 3 săptămâni, pentru că Serbia va fi 
atacată de Germania național-socialistă. După războiul de o 
săptămână, unde nu s-a tras un foc, regele Petru al II-lea şi mama 
sa Mărioara au fugit mai întâi la Atena, apoi la Londra să se 
refugieze. 

Regina Mărioara a avut un destin fatidic; un blestem i-a sfâşâiat 
tinereţea ei şi noblețea, a ajuns o regină săracă, pribegind prin mai 
multe țări, Grecia, Anglia, Elveţia, Spania, Franța, S.U.A.. Din 1921 
până în 1934, adică 13 ani de căsnicie cu regele Alexandru I, n-a 
făcut o vizită la părinții ei şi în țara ei de baştină; i-a fost interzis să- 
şi vadă țara şi părinții, de parcă ar fi putut aduce de la Bucureşti în 
gemantan, democraţia şi ar fi putut s-o instaleze în Palatul totalitar 
şi despotic de la Belgrad. 

Pe când era regină la Belgrad, fratele ei, Carol I era regele 
României. Însă niciodată nu a fost vizitată, dar nici ea nu a vizitat 
România chiar şi după asasinatul soțului ei, ca să dovedească 
sârbilor că nu e «trădătoare de neam» şi că a refuzat să-şi vadă 
părinții, fraţii şi ţara de dragul poporului sârb. 

Germania a atacat Iugoslavia prin surprindere la 27 martie, 
bombardând Belgradul şi făcând 17 000 de victime într-o zi, iar 
întregul război din 1941-1945 a făcut după unii 750 000 sârbi 
prizonieri, după alții 1 milion, dar acest masacru nu l-au făcut 
nemții ci slavii naționalişti fie a lui Ante Pavelici (croat), fie a lui 

Draja Mihailovici, generalul rămas în Serbia care a militat până la 9 
iulie 1946, când a fost condamna la moarte de regimul Tito. 

La 29 noiembrie 1945 se naşte la Belgrad după mari sforțări 
comuniste, cu sprijinul Marii Uniuni a Republicilor Socialiste 
Sovietice, Republica Populară Federativă Iugoslavia. 


Regele Alexandru I 
doarme somnul de veci la 
Oplenac, unde se află 
mormintele regilor sârbi şi ar 
fi căzut într-o uitare totală şi 
| adâncă dacă după tragica 
asasinare, n-ar fi rămas 
cântecul popular din folclorul 
| timocenilor, cei mai 
| disprețuiți şi batjocoriți de 
„| către defunctul rege. Poezia 
se regăseşte în volumul 
„Poezii _ Populare de _ la 
. Românii din Valea 
Timocului”, Craiova 1943 în 
„Balada Regelui Alexandru”. 
lată un fragment din balada 
culesă de C.S. Timoc: 


„Dar crălița de-l vedea 
Din ochii negri lăcrăma 

Şi pe craliu îmi cădea 
Mare jale-mi ieria.” 


Cu Regele Alexandru I al 
“ Iugoslaviei se stinge prin 
: asasinat unul dintre cei mai 
mari dictatori ai poporului 
sârb, care a dat semnalul că 
Serbia este o ţară care nu se poate administra prin legi sau norme 
juridice, ci prin forță, teroare şi inflexibilitate politică. 

Aşa a fost, este şi va fi, cât timp lumea va dăinui. 

Popoarele îşi aleg conducătorii care îi corespund şi care au o 
cultură apropiată de cea a maselor. Aşa a fost şi dictatorul Tito care 
a făcut ceva pentru fosta Iugoslavie şi care a fost uitat aşa cum au 
fost uitaţi şi regele Alexandru I, care nu era făcut să fie rege pe 
pământ ci pe sub pământ. De altfel, el îşi făcuse un palat-buncher la 
7 m adâncime cunoscut numai de el şi colaboratorii săi apropiați. 

Noi, românovlahii dintre Morava-Timoc, îl mai avem în memorie 
pe regele Alexandru, dovadă e folclorul nostru, dar ne amintim totuşi 
cu evlavie şi de mareşalul Tito pe care sârbii, nu l-au iubit pentru că 
era croat. Problema era că, aşa mare comunist cum era, le-a dat în 
limba română, nu vlahă un post de radio la Zăiceri, două ziare 
„Vorba Noastră” şi „Lucrul Nostru”, precum şi o revistă „Buletinul de 
la Pojarevac”. lată că s-a vorbit despre Tito că a fost un dictator, dar 
a dat câteva drepturi rumânilor din Serbia, nu vlahilor, pentru că 
atunci nu se vorbea de vlahi, decât ca o poreclă dată românilor din 
vechime. Dar el a dat următoarele libertăţi, pe care sârbii nu le-ar fi 
dat, un post de radio „rumânesc” la Zaicear, 2 ziare „rumâneşti” la 
Zaicear, o revistă, tot atunci a apărut şi prima carte rumânească de 
poezii în grai popular numită „Kâncicătoarea partizănească” 1946, de 
Iancu Lumoană Simionovici din Podgorţ. 

Pe vremea regelui Alexandru, deci după I Război Mondial 
românii şi sârbii se simțeau mai apropiaţi şi îşi ziceau din prietenie 
«cuscrii». Vai, ce cuscrii nefericiți şi amărâți! 

Noi românii aşa suntem, ne amintim şi ne rugăm pentru sufletele 
celor plecați dintre noi, indiferent că sunt sârbi, români, unguri, 
nemți, englezi sau alții, toți suntem „nemuritori” şi toți trebuie să 
murim, folosind aceleaşi drepturi. Asta să învețe măcar conducătorii, 
dacă nu şi politrucii de la Belgrad. 


se ja 


16.04.2012 Cristea SANDU TIMOC 


ASTRA ROMÂNĂ, P-ţa Victoriei nr.3 ap. 15, Timişoara 
astra_romana_timisoaraayahoo.com 

Rugăm călduros cititorii să urmărească site-ul 
www.timocpress.info, al fraţilor noştrii din Timoc Serbia, de 
unde veţi obţine imagini şi ultimele ştiri despre persecuția 
românilor. Vă mai rugăm pe toţi să nu ne uitaţi şi să ne trimiteţi 
e-mail-ul prietenilor şi al tuturor celor care au e-mail-uri în 
fiecare sat. Noi facem toate aceste proceduri continuu, 
săptămânal şi gratis. Dumnezeu să vă dea sănătate! 

